

**KAZLŲ RŪDOS SAVIVALDYBĖS ADMINISTRACIJOS  
TURTO VALDYMO IR ŪKIO SKYRIUS**

Biudžetinė įstaiga. Atgimimo g. 12, LT-69443 Kazlų Rūda.  
Duomenys kaupiami ir saugomi Juridinių asmenų registre, kodas 188777932  
Skyriaus duomenys: Atgimimo g. 12, LT-69443 Kazlų Rūda, tel.: (8 343) 68 631 / 95 276, el. p. [ukis@kazluruda.lt](mailto:zus@kazluruda.lt)

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |  | Nr. |  |
| Į |  | Nr. |  |
|  | | | |

**AIŠKINAMASIS RAŠTAS**

**DĖL ĮMOKOS UŽ KOMUNALINIŲ ATLIEKŲ IR KOMUNALINĖMS ATLIEKOMS NEPRISKIRIAMŲ BUITYJE SUSIDARANČIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ KAZLŲ RŪDOS SAVIVALDYBĖJE DYDŽIO NUSTATYMO METODIKOS PATVIRTINIMO**

2024-12-02

Kazlų Rūda

1. **Tarybos sprendimo projekto tikslai ir uždaviniai: Projekto tikslas – patvirtinti Įmokos už komunalinių atliekų ir komunalinėms atliekoms nepriskiriamų buityje susidarančių atliekų surinkimą iš atliekų turėtojų ir atliekų tvarkymą Kazlų Rūdos savivaldybėje dydžio nustatymo metodiką (toliau – ir Metodika).**
2. **Dabartinis ir siūlomas Tarybos sprendimo projekte aptariamų klausimų reguliavimas:** Lietuvos Respublikos vietos savivaldos įstatymo 6 straipsnio 2 punktu, 15 straipsnio 2 dalies 29 punktu, 16 straipsnio 1 dalimi, Lietuvos Respublikos atliekų tvarkymo įstatymo Nr. VIII-787 2, 4, 25, 28, 30, 30-2, 30-5, 31 straipsnių pakeitimo įstatymu, Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklėmis, patvirtintomis Lietuvos Respublikos Vyriausybės 2013 m. liepos 24 d. nutarimu Nr. 711 „Dėl Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“ (įsigaliosianti redakcija nuo 2025-01-01).
3. **Galimos pasekmės (tiek teigiamos, tiek neigiamos), laukiami rezultatai priėmus Tarybos sprendimą:** Pakeitus įmokos už komunalinių atliekų ir komunalinėms atliekoms nepriskiriamų buityje susidarančių atliekų surinkimą iš atliekų turėtojų ir atliekų tvarkymą Kazlų Rūdos savivaldybėje dydžio nustatymo metodiką (įtraukus Valstybinės energetikos reguliavimo tarybos nutarimu patvirtintą UAB Marijampolės apskrities atliekų tvarkymo centro regioninės kainos dedamąsias), įmokos skaičiavimo metodika ir įmokos dydžiai atitiks naujus Lietuvos Respublikos Vyriausybės taikomus principus.
4. **Tarybos sprendimo projekto vertinimas, kai rengiamas norminio teisės akto projektas:** Projektas vertintinas antikorupciniu požiūriu.
5. **Numatomo teisinio reguliavimo poveikio vertinimo rezultatai:** Teisinio reguliavimo poveikio vertinimas neatliekamas.
6. **Priėmus Tarybos sprendimą keičiami ar pripažįstami netekusiais galios teisės aktai:** Netenka galios Kazlų Rūdos savivaldybės tarybos 2016 m. gruodžio 28 d. sprendimas Nr. TS V(19)-2734 „Dėl Įmokos už komunalinių atliekų surinkimą iš atliekų turėtojų ir atliekų tvarkymą Kazlų Rūdos savivaldybėje dydžio nustatymo metodikos patvirtinimo“ su visais pakeitimais ir papildymais.
7. **Tarybos sprendimui įgyvendinti reikalingi priimti teisės aktai:** Nėra.
8. **Tarybos sprendimui įgyvendinti reikalingos lėšos ir šaltiniai:** Projekto įgyvendinimui biudžeto lėšų nereikės.
9. **Kiti Tarybos sprendimui priimti reikalingi pagrindimai, skaičiavimai ar paaiškinimai:** Pakeistas nekilnojamojo turto objektų, kurių savininkas arba įgalioti asmenys privalo sudaryti komunalinių atliekų ir komunalinėms atliekoms nepriskiriamų buityje susidarančių atliekų tvarkymo paslaugos teikimo sutartį, kategorijų sąrašas, įvedant kategorijas „Garažų paskirties pastatai (išskyrus žemės ūkiui skirtus)“, „Kitos (fermų) paskirties pastatai“, „Kitos (ūkio) paskirties pastatai“, „Kiti pastatai“, „Kiti poilsio objektai“, kad atitiktų rekomenduojamą Lietuvos Respublikos aplinkos ministro įsakymu tvirtinamą sąrašą.
10. **Adresatų sąrašas, kuriame tiesioginis rengėjas nurodo Tarybos sprendimo pavadinimą, juridinius ar fizinius asmenis, kuriems reikia siųsti sprendimo nuorašą, arba asmenis, kuriems sprendimą reikia siųsti susipažinti:** UAB Marijampolės apskrities atliekų tvarkymo centras.
11. **Tarybos sprendimas įsigalioja:** Teisės aktų nustatyta tvarka.
12. **Tarybos sprendimo projekto dėstomosios dalies lyginamasis variantas:** Pridedamas Metodikos priedo lyginamasis variantas.
13. **Su Tarybos sprendimo projekto rengimu susiję dokumentai:** UAB Marijampolės apskrities atliekų tvarkymo centro 2024 m. lapkričio 6 d. raštas Nr. (1.11) SD-539 „Dėl Įmokos už komunalinių atliekų ir komunalinėms atliekoms nepriskiriamų buityje susidarančių atliekų surinkimą iš atliekų turėtojų ir atliekų tvarkymą Kazlų Rūdos savivaldybėje dydžio nustatymo metodikos“.

|  |  |  |
| --- | --- | --- |
| Skyriaus vyriausiasis specialistas-ekologas |  | Antanas Rutkauskas |
|  |  |  |

**Lyginamasis variantas**

Įmokos už komunalinių atliekų ir komunalinėms atliekoms nepriskiriamų buityje susidarančių atliekų surinkimą iš atliekų turėtojų ir atliekų tvarkymą Kazlų Rūdos savivaldybėje dydžio nustatymo metodikos priedas

**NEKILNOJAMOJO TURTO OBJEKTŲ, KURIŲ SAVININKAS ARBA ĮGALIOTI ASMENYS PRIVALO SUDARYTI KOMUNALINIŲ ATLIEKŲ IR KOMUNALINĖMS ATLIEKOMS NEPRISKIRIAMŲ BUITYJE SUSIDARANČIŲ ATLIEKŲ TVARKYMO PASLAUGOS TEIKIMO SUTARTĮ, KATEGORIJŲ SĄRAŠAS**

| Eil. Nr. | Nekilnojamojo turto objektų kategorija\* | ~~Nekilnojamojo turto paskirtis \*\*~~  **Apibūdinimas** |
| --- | --- | --- |
| 1. | Gyvenamosios paskirties pastatai | Naudojami gyventi vienam ar daugiau asmenų, vienai ar daugiau šeimų, įvairių socialinių grupių asmenims (individualūs namai, butai, bendrabučiai, vaikų namai, prieglaudos, globos namai, šeimos namai, vienuolynai, nakvynės namai, socialinis būstas, kiti panašios paskirties objektai) |
| 2. | Viešbučių paskirties pastatai | Naudojami trumpalaikiam apgyvendinimui (viešbučiai, moteliai, svečių namai, kaimo turizmo sodybos ir panašiai) |
| 3. | Administracinės paskirties pastatai | Naudojami administraciniams tikslams (bankai, paštas, valstybės ir savivaldybės įstaigos, ambasados, teismai, kiti įmonių, įstaigų ir organizacijų administraciniai pastatai arba kitos paskirties pastatų dalis, naudojama administracinei veiklai, ir kiti panašios paskirties objektai) |
| 4. | Prekybos paskirties pastatai | Naudojami didmeninei ir mažmeninei prekybai (parduotuvės, parduotuvės – operatorinės, knygynai, vaistinės, prekybos paviljonai, turgavietės ir kiti laikini statiniai ar prekybos vietos (kioskai, palapinės ir kiti panašios paskirties objektai) |
| 5. | Paslaugų paskirties pastatai | Naudojami paslaugoms teikti (pirtys, grožio salonai, skalbyklos, taisyklos, remonto dirbtuvės, priėmimo–išdavimo punktai, autoservisai, plovyklos, krematoriumai, laidojimo namai ir kiti panašios paskirties objektai) |
| 6. | Maitinimo paskirties pastatai | Naudojami žmonėms maitinti (valgyklos, restoranai, kavinės, barai, kiti panašios paskirties objektai) |
| 7. | Transporto paskirties pastatai | Naudojami transporto tikslams, t. y. susiję su transportavimu, gabenimu, vežimu (oro uosto, jūrų ir upių laivyno, geležinkelio ir autobusų stočių pastatai, uosto terminalai, muitinių pastatai, kiti panašios paskirties objektai) |
| 8. | Garažų paskirties pastatai | Naudojami transporto priemonėms laikyti ir remontuoti (automobilių garažai, atviri ar uždari požeminiai garažai, antžeminės automobilių saugyklos, elingai, geležinkelio vagonų depai, autobusų ir troleibusų garažai, orlaivių angarai, laivų ir aerostatų elingai ir kiti panašios paskirties objektai, išskyrus garažus lengviesiems automobiliams) |
| 9. | Individualaus naudojimo garažų paskirties pastatai | Gyventojams priklausantys garažai, skirti laikyti lengvąjį automobilį, išskyrus garažus lengviesiems automobiliams, esančius namų valdoje |
| 10. | Gamybos, pramonės paskirties pastatai | Naudojami gamybai (gamyklos, dirbtuvės, produkcijos perdirbimo įmonės, kalvės, energetikos pastatai (įvairių tipų elektrinių, katilinių, naftos perdirbimo ir kiti pastatai, skirti energijos ar energijos išteklių gavybai, gamybai, perdirbimui, gamybinės laboratorijos, kūrybinės dirbtuvės ir kiti panašios paskirties objektai) |
| 11. | Sandėliavimo paskirties pastatai | Naudojami sandėliuoti arba ką nors laikyti (saugyklos, bendro naudojimo sandėliai, specialūs sandėliai, kiti objektai, naudojami produkcijai laikyti ir saugoti) |
| 12. | Kultūros paskirties pastatai | Naudojami kultūros tikslams (teatrai, kino teatrai, kultūros namai, klubai, bibliotekos, archyvai, muziejai, parodų centrai, planetariumai, radijo ir televizijos pastatai, kiti panašios paskirties objektai) |
| 13. | Mokslo paskirties pastatai | Naudojami švietimo ir mokslo tikslams (institutai ir mokslinio tyrimo įstaigos, observatorijos, meteorologijos stotys, laboratorijos (išskyrus gamybines laboratorijas), bendrojo lavinimo, profesinės ir aukštosios mokyklos, vaikų darželiai, lopšeliai, kiti panašios paskirties objektai) |
| 14. | Gydymo paskirties pastatai | Naudojami gydymo tikslams, kuriuose teikiama medicininė pagalba ir priežiūra sergantiems žmonėms (ligoninės, klinikos, poliklinikos, sanatorijos, reabilitacijos centrai, specialiųjų įstaigų sveikatos apsaugos pastatai, gydyklų pastatai, medicininės priežiūros įstaigų slaugos namai ir kiti panašios paskirties objektai) ar gyvūnams (veterinarijos gydyklos, gyvūnų globos namai ir kiti panašios paskirties objektai) |
| 15. | Poilsio paskirties pastatai | Naudojami poilsiui (poilsio namai, turizmo centrai, jaunimo nakvynės namai, kaimo turizmo pastatai, medžioklės nameliai, kempingai, poilsiavietės, paplūdimiai, apžvalgos aikštelės, kiti turizmo objektai ir kiti panašios paskirties objektai) |
| 16. | Sporto paskirties pastatai | Naudojami sportui (sporto halės, salės, teniso kortai, baseinai, čiuožyklos, jachtklubai, šaudyklos, stadionai, maniežai, aikštynai, laikinos sporto aikštelės ir kiti panašios paskirties objektai) |
| 17. | Religinės paskirties pastatai | Naudojami religiniams tikslams (bažnyčios, cerkvės, koplyčios, sinagogos, maldos namai, katedros, parapijų namai ir kiti religiniams tikslams naudojami pastatai) |
| 18. | Specialiosios paskirties pastatai | Naudojami specialiesiems tikslams (kareivinių pastatai, kalėjimai, pataisos darbų kolonijos, tardymo izoliatoriai, policijos, priešgaisrinių ir gelbėjimo tarnybų pastatai, slėptuvės, pasienio kontrolės punktai ir kiti panašios paskirties objektai) |
| 19. | Sodų paskirties pastatai | Naudojami arba poilsiui ir (arba) sodininkystei ir (arba) daržininkystei sodininkų bendrijos nariams priklausantys sodo sklypai su pastatais ir (ar) sodo sklypai su pastatais, nepriklausantys sodininkų bendrijos nariams, bet esantys sodo teritorijoje |
| 20. | ~~Kitos paskirties pastatai ir objektai~~  **Kitos (fermų) paskirties pastatai)** | ~~Pastatai ir objektai, naudojami kita paskirtimi (lošimų namų pastatai) ir kiti savarankiški objektai (automobilių stovėjimo aikštelės, degalinės, viešųjų renginių vietos ir kt.), kurių negalima priskirti jokiai nurodytai paskirčiai, kiti poilsio objektai: kempingai, poilsiavietės, paplūdimiai, apžvalgos aikštelės, kiti turizmo objektai ir kiti panašios paskirties objektai~~  **Pastatai, naudojami galvijams, gyvuliams, paukščiams auginti (kiaulidės, karvidės, arklidės, veršidės, paukštidės ir kita)** |
| **21.** | **Kitos (ūkio) paskirties pastatai** | **Žemės ūkiui tvarkyti skirti pastatai (svirnai, angarai, garažai ir kita)** |
| **22.** | **Kiti pastatai** | **Pastatai, naudojami kita paskirtimi (lošimų namų pastatai) ir kiti savarankiški objektai (automobilių stovėjimo aikštelės, kapinės, degalinės, viešųjų renginių vietos), kurių negalima priskirti jokiai nurodytai paskirčiai** |
| **23.** | **Kiti poilsio pastatai** | **Kiti poilsio objektai: kempingai, poilsiavietės, paplūdimiai, apžvalgos aikštelės, kiti turizmo objektai ir kiti panašios paskirties objektai** |

~~Nekilnojamojo turto objektų kategorija\*- pastatai ir inžineriniai statiniai su priklausiniais ir (ar) priskirtais naudoti žemės sklypais ar be jų, kitos patalpos, nepaisant jų registracijos nekilnojamojo turto registre, atskirais nekilnojamojo turto vienetais suformuotos patalpos.~~

~~Nekilnojamojo turto paskirtis\*\* - teisės aktais leidžiama, nuosavybės dokumentuose nurodyta ar faktiškai vykdoma teisėta viena ar keletas veiklos rūšių, vykdomų nekilnojamojo turto objektuose.~~

**\*Nekilnojamo turto objektai** – **pastatai ir inžineriniai statiniai su priklausiniais ir (ar) priskirtais naudoti žemės sklypais ar be jų, kitos patalpos, nepaisant jų registracijos nekilnojamojo turto registre, atskirais nekilnojamojo turto vienetais suformuotos patalpos.**